b'\n_START_ARTICLE_\nLondoni loomaaia gorillamaja\n_START_PARAGRAPH_\nGorillamaja (inglise keeles Gorilla House) on Londonis Regents Parkis asuva loomaaia ahvide elupaik._NEWLINE_Gorillamaja ehitati aastatel 1932\xe2\x80\x931933. Selle projekteeris Tectoni arhitektib\xc3\xbcroo (arhitekt Berthold Lubetkin) koost\xc3\xb6\xc3\xb6s konstruktor Ove Arupiga. Modernistlikus arhitektuuristiilis ehitatud gorillamaja oli nende esimene m\xc3\xa4rkimisv\xc3\xa4\xc3\xa4rne koost\xc3\xb6\xc3\xb6objekt.\n_START_SECTION_\nEhitis\n_START_PARAGRAPH_\nGorillamaja on raudbetoonist ehitis terasest trellide, valguse, soojustatud paneeli, p\xc3\xb6\xc3\xb6rleva ekraani, l\xc3\xbckandklaaside ja asfaldiga kaetud lamekatusega. Hoone on plaanilt poolringikujuline. Gorillamaja projekteeriti uuendustega, tagamaks gorilladele Kongo klimaatilisi tingimusi ning loomaaia k\xc3\xbclastajale v\xc3\xb5imalusi turvaliselt ja mugavalt vaadelda puurielanikke._NEWLINE_Gorillamaja valiti 1970. aastal arhitektuurim\xc3\xa4lestiseks.'